CELEX: 31982D0372
Language: el
Date: 1982-05-05 00:00:00
Title: 82/372/EOK: Απόφαση τής Επιτροπής τής 5ης Μαΐου 1982 περί χορηγήσεως αδείας στή Γαλλική Δημοκρατία νά προβεί σέ ενδοκοινοτική επιτήρηση τών εισαγωγών υποδημάτων μέ εξωτερικό πέλμα από σχοινί, καταγωγής Λαϊκής Δημοκρατίας τής Κίνας, τά οποία τίθενται σέ ελεύθερη κυκλοφορία στά άλλα Κράτη μέλη (Το κείμενο στην γαλλική γλώσσα είναι το μόνο αυθεντικό)

Avis juridique important

|

31982D0372

82/372/EOK: Απόφαση τής Επιτροπής τής 5ης Μαΐου 1982 περί χορηγήσεως αδείας στή Γαλλική Δημοκρατία νά προβεί σέ ενδοκοινοτική επιτήρηση τών εισαγωγών υποδημάτων μέ εξωτερικό πέλμα από σχοινί, καταγωγής Λαϊκής Δημοκρατίας τής Κίνας, τά οποία τίθενται σέ ελεύθερη κυκλοφορία στά άλλα Κράτη μέλη (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 168 της 15/06/1982 σ. 0029 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Μαΐου 1982  περί χορηγήσεως αδείας στη Γαλλική Δημοκρατία να προβεί σε ενδοκοινοτική επιτήρηση των εισαγωγών υποδημάτων με εξωτερικό πέλμα από σχοινί, καταγωγής Λαϊκής Δημοκρατίας της Κίνας, τα οποία τίθενται σε ελεύθερη κυκλοφορία στα άλλα Κράτη μέλη  (Το κείμενο στη γαλλική γλώσσα είναι το μόνο αυθεντικό)  (82/372/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 παράγραφος 1,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας που τα Κράτη μέλη μπορούν να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,  Εκτιμώντας:  ότι, δυνάμει του άρθρου 7 του κανονισμού (ΕΟΚ) αριθ. 2532/78 του Συμβουλίου της 16ης Οκτωβρίου 1978 περί του κοινού καθεστώτος που εφαρμόζεται στις εισαγωγές καταγωγής Λαϊκής Δημοκρατίας της Κίνας (2), η Επιτροπή, με τον κανονισμό (ΕΟΚ) αριθ. 625/82 της 17ης Μαρτίου 1982 (3), καθιέρωσε μέτρα προστασίας έναντι των εισαγωγών στη Γαλλία υποδημάτων με εξωτερικό πέλμα από σχοινί της κλάσεως ex 64.04 του Κοινού Δασμολογίου (κώδικας NIMEXE 64.04-90), καταγωγής και προελεύσεως της εν λόγω τρίτης χώρας·  ότι είχε επιτραπεί η λήψη παρομοίων μέτρων περιφερειακής διασφαλίσεως λόγω της μαζικής και ταχείας αυξήσεως των εν λόγω εισαγωγών έναντι της Γαλλίας και της ζημίας που είχε προκληθεί στις γαλλικές βιομηχανίες παρομοίων προϊόντων, οι οποίες είναι συγκεντρωμένες σε ιδιαιτέρως μειονεκτούσα περιοχή·  ότι, δυνάμει των μέτρων προστασίας τα οποία είχαν θεσπισθεί κατ' αυτό τον τρόπο, η εισαγωγή στη Γαλλία υποδημάτων με εξωτερικό πέλμα από σχοινί, καταγωγής Κίνας, περιορίστηκε για το 1982 έως ένα ανώτατο ποσό 1 650 000 ζευγών· ότι, εν τούτοις, η εισαγωγή των προϊόντων αυτών παραμένει ελεύθερη στα άλλα Κράτη μέλη·  ότι οι διαφορές που υφίστανται στις συνθήκες εισαγωγής των εν λόγω προϊόντων στα διάφορα Κράτη μέλη μπορεί να προκαλέσουν στρεβλώσεις στο εμπόριο·  ότι, προκειμένου να εντοπισθούν γρήγορα οι στρεβλώσεις στο εμπόριο, οι οποίες δύνανται να επιδεινώσουν ή να προκαλέσουν οικονομικές δυσκολίες στον εν λόγω τομέα, η γαλλική κυβέρνηση υπέβαλε στις 30 Μαρτίου 1982 στην Επιτροπή αίτηση, δυνάμει του άρθρου 2 της αποφάσεως 80/47/ΕΟΚ, για να της χορηγηθεί άδεια να καθιερώσει προηγούμενη ενδοκοινοτική επιτήρηση των εισαγωγών υποδημάτων με εξωτερικό πέλμα από σχοινί, καταγωγής Κίνας, τα οποία τίθενται σε ελεύθερη κυκλοφορία στα άλλα Κράτη μέλη·  ότι η Επιτροπή εξέτασε αν οι εν λόγω εισαγωγές μπορούσαν να αποτελέσουν αντικείμενο μέτρων ενδοκοινοτικής επιτήρησης δυνάμει του άρθρου 2 της αποφάσεως 80/47/ΕΟΚ· και εάν κατά τη διάρκεια του έτους αναφοράς που προβλέπεται απ' αυτήν την απόφαση υπήρξαν στρεβλώσεις στο εμπόριο·  ότι, όπως προκύπτει απ' αυτήν την εξέταση, κατά τη διάρκεια του 1981 η γαλλική αγορά διαταράχθηκε λόγω σημαντικών εισαγωγών υποδημάτων με εξωτερικό πέλμα από σχοινί, καταγωγής Κίνας, τα οποία τίθενται σε ελεύθερη κυκλοφορία στα άλλα Κράτη μέλη, και τα οποία πουλήθηκαν σε τιμές πολύ χαμηλές και ότι η κατάσταση αυτή φαίνεται ότι συνεχίζεται το 1982·  ότι οι στρεβλώσεις αυτές στο εμπόριο ενδέχεται να παραβλάψουν την επίτευξη των στόχων που επιδιώκονται με τα μέτρα διασφαλίσεως, η λήψη των οποίων είχε επιτραπεί στη Γαλλία, και να επιδεινώσουν ή να παρατείνουν τις οικονομικές δυσχέρειες στο σχετικό τομέα παραγωγής και ιδίως στην εν λόγω περιοχή·  ότι πρέπει να ληφθεί υπόψη η σοβαρότητα αυτής της κατάστασης και η αδυναμία να επιλυθεί επί του παρόντος το πρόβλημα αυτό με τη λήψη γενικών μέτρων σε κοινοτικό επίπεδο·  ότι στο πλαίσιο των έκτακτων αυτών συνθηκών και προκειμένου να δοθεί η δυνατότητα στη Γαλλία να προβλέψει την εξέλιξη αυτών των στρεβλώσεων του εμπορίου, κρίνεται σκόπιμο να της χορηγηθεί άδεια να καθιερώσει προηγούμενη ενδοκοινοτική επιτήρηση των εισαγωγών υποδημάτων με εξωτερικό πέλμα από σχοινί, καταγωγής Κίνας, τα οποία τίθενται σε ελεύθερη κυκλοφορία στα άλλα Κράτη μέλη, μέχρι τη λήξη της ισχύος του προαναφερθέντος κανονισμού (ΕΟΚ) αριθ. 625/82,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στη Γαλλική Δημοκρατία να προβεί μέχρι τις 31 Δεκεμβρίου 1982, σύμφωνα με την απόφαση 80/47/ΕΟΚ, σε ενδοκοινοτική επιτήρηση των εισαγωγών υποδημάτων με εξωτερικό πέλμα από σχοινί, της κλάσεως ex 64.04 του Κοινού Δασμολογίου (κώδικας NIMEXE 64.04-90) καταγωγής Λαϊκής Δημοκρατίας της Κίνας, τα οποία τίθενται σε ελεύθερη κυκλοφορία στα άλλα Κράτη μέλη.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 5 Μαΐου 1982.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 306 της 31. 10. 1978, σ. 1.  (3) ΕΕ αριθ. L 75 της 19. 3. 1982, σ. 17.